གཡས་ཞལ་དམར་པོ་མ་ཡིན་ཏེ། དཔལ་ལྡན་གསང་བ་འདུས་པ་འདིར། བསྒོམ་པར་མཁས་པ་ཤེས་པར་བྱ། གཙོ་
བོའི་ཕྱག་ནི་གཡས་པ་ལ། འཁོར་ལོ་རྡོ་རྗེ་མཚོ་སྐྱེས་དང་། རིན་ཆེན་དང་ནི་རལ་གྲི་དག ། གཡོན་གྱི་གཙོ་བོར་
དྲིལ་བུ་དང་། དེ་ལས་གཞན་ཡང་ཀུན་གྱི་ཡིན། ཁྲོ་བོ་རྣམས་ཀྱི་ཕྱག་གཡོན་ལ། དྲིལ་བུ་གཞན་ནི་བདག་པོ་འདྲ།
ཕྱོགས་ལ་གཡས་བརྐྱང་མཚམས་ན་གནས། སྟེང་དང་འོག་གནས་གཡོན་བརྐྱང་བ། དེ་བཞིན་གཤེགས་པའི་
ཅོད་པན་དུ། རྡོ་རྗེ་སེམས་དཔའ་བསྒོམ་པར་བྱ། ལྷ་མོ་བྱང་ཆུབ་སེམས་དཔའ་དང་། ཁྲོ་བོ་རྣམས་ཀྱིས་རང་བདག་
འདོད། མགོན་པོ་རྡོ་རྗེ་སྐྱིལ་ཀྲུང་ཅན། ལྷ་མོ་སངས་རྒྱས་སྲས་དེ་བཞིན། སྐུ་ནི་སངས་རྒྱས་ཀུན་གྱིས་བརྒྱན། སྐུ་
མདོག་ལྔ་དང་ལྡན་པར་གྲགས། ཞེས་བསྡུ་བའི་ཚིགས་སུ་བཅད་པ་རྣམས་སོ། འདིར་ཡི་གེ་ཧཱུཾ་ཁྲོ་བོ་རྣམས་ཀྱིས་
བསྐྱེད་པའི་ས་བོན་དུ་ཤེས་པར་བྱ་སྟེ། གལ་ཏེ་ཡ་མཱནྟ་ཀྲྀཏ་ཅེས་བྱ་བ་ལ་སོགས་པ་ལ་སྔར་བཤད་པ། དེ་བཞིན་དུ་
ཡང་ཡི་གེ་ཧཱུཾ་དང་དེ་དག་སྤེལ་བར་བྱའོ་ཞེས་པ་མན་ངག་གོ། སེང་གེའི་ལྟ་བའི་རིག་པས་རྗེས་སུ་འཇུག་པར་བྱའོ།
གཟི་བརྗིད་ཕུང་པོ་ནི་གཤིན་རྗེ་གཤེད་དོ། གཙུག་ཏོར་རྒྱལ་པོ་ནི་གཙུག་ཏོར་འཁོར་ལོས་སྒྱུར་བའོ། གང་གཞན་ནི་
བའི་རྣ་བ་ཅན་དང་གླང་བོའི་རྣ་བ་ཅན་ལ་སོགས་པ་དང་། རྡོ་རྗེ་རོ་ལངས་མ་ལ་སོགས་པ་ཁྲོ་བོའི་ལྷ་མོ་རྣམས་སོ།
སྔགས་ཀྱི་འཁོར་ལོ་ཅན་ནི་རྫུ་འཕྲུལ་ལ་སོགས་པའི་རྒྱུད་ལ་སོགས་པ་ལས་གཙུག་ཏོར་བཅུའོ། དེ་དག་ཐམས་ཅད་
དམ་ཚིག་ནི་ས་བོན་རྣམས་དང་།